Chrupkokostnaté

Chrupkokostnaté (ryby) (lat. Chondrostei; iné slovenské a latinské názvy pozri nižšie) je taxón lúčoplutvovcov (Actinopterygii), do ktorého z recentných taxónov patria len jesetery (Acipenseriformes) a u niektorých autorov aj bichire/plutváne (Polypteriformes/Cladistia). Rozsah tohto taxónu sa značne líši v závislosti od autora – pozri nižšie.

Rozsah taxónu a terminológia

Chondrostei 
Dnes existujú tieto vymedzenia rozsahu taxónu chrupkokostnaté (Chondrostei):
a) V niektorých starších systémoch taxón Chondrostei zahŕňa všetky Actinopterygii okrem taxónu Teleostei; niekedy je navyše z takto vymedzeného Chondrostei vylúčený taxón Cladistia. Takto vymedzený taxón Chondrostei je v tomto článku pomocne označený ako Chondrostei A. Iný, častejší latinský názov takto vymedzeného taxónu je Ganoidea/Ganoidei/Ganoida – pozri aj nižšie v kapitole o slovenských názvoch.
b) Tradične (v niektorých textoch ešte aj na začiatku 21. storočia) Chondrostei zahŕňa všetky Actinopterygii okrem taxónu Neopterygii a niekedy navyše okrem taxónu Cladistia. Toto vymedzenie (vo variante zahŕňajúcom Cladistia) je tu pomocne označené ako Chondrostei B. Iné názvy tohto taxónu sú uvedené dole v systéme. 
c) U niektorých autorov (najmä okolo roku 2000) je taxón Chondrostei vymedzený tak, že sú z taxónu Chondrostei B vylúčené najbazálnejšie Actinopterygii (medzi ktoré v závislosti od autora niekedy patrí aj známy rad Cheirolepiformes) a väčšinou je vylúčený aj taxón Cladistia. Jeden konkrétny variant tohto vymedzenia (zahŕňajúci Cladistia) je v nižšie uvedenom systéme označený ako Chondrostei C. Toto vymedzenie sa používa najmä v tých (starších) systémoch, v ktorých sa taxón Cladistia umiestňuje v systéme vyššie než dnes (inými slovami: vo vývojovom strome nižšie než dnes), konkrétne zhruba vedľa taxónu Cheirolepidiformes, a takéto umiestnenie Cladistia sa potom berie ako hranica (teda začiatok) taxónu Chondrostei C.
d) Donedávna sa často považoval taxón Saurichthyiformes a/alebo taxón Birgeriiformes za sesterský taxón radu jeseterotvaré. Preto taxóny jeseterotvaré a Saurichthyiformes a/alebo Birgeriiformes v niektorých systémoch spolu tvoria jeden taxón nazývaný Chondrostei, ktorý je v tomto článku pomocne označený ako Chondrostei D. Korunovým taxónom taxónu Chondrostei D je taxón Chondrostei E (pozri nižšie). 
e) V mnohých starých i nových systémoch taxón Chondrostei zahŕňa len rad jeseterotvaré (v širšom zmysle). Toto vymedzenie je v tomto článku označené ako Chondrostei E.
V súčasnosti v literatúre prevláda vymedzenie e), čiže Chondrostei E.

Do 19. stor., resp. sčasti ešte do polovice 20. stor., existovali ďalšie významy pojmu Chondrostei, ktoré sa v dnešnej literatúre už vôbec nepoužívajú. Z týchto tu spomenieme len nasledujúce dva:
f) V niektorých starých systémoch je Chondrostei vymedzený ako taxón (nazývaný aj Glaniostomi), ktorý zahŕňa Chondrostei E okrem čeľade Polyodontidae. To znamená, že z recentných taxónov zahŕňa len čeľaď jeseterovité (Acipenseridae). Toto je v tomto článku označené ako Chondrostei F. 
g) Od 18. do polovice 20. storočia sa názvom Chondrostei niekedy označoval taxón (oveľa častejšie označovaný názvami: Chondrocanthi, Chondropterygii [v širšom zmysle], Palaeichthyes), ktorý pozostáva z rýb v najširšom zmysle (t. j. rýb v zmysle: všetky stavovce okrem štvornožcov plus kopijovce) okrem taxónu Teleostei (občas navyše okrem bezčeľustnatcov alebo okrem taxónov Holostei, Cladistia a Paleoniscimorpha). Tento taxón teda zahŕňal nielen jeseterotvaré, ale aj napr. drsnokožce (Chondrichthyes/Chondropterygii [v užšom zmysle]). Tento taxón je v tomto článku pomocne označený ako Chondrostei G.

Ostatné 
Pojem Actinopteri (Pan-Actinopteri) je vysvetlený dole na konci systému.

Palaeoniscimorpha je v niektorých systémoch z konca 20. a začiatku 21. storočia taxón, ktorý pozostáva z Chondrostei C (niekedy vrátane radu Cheirolepiformes, čiže pozostáva takmer z Chondrostei B) bez Chondrostei E a bez Cladistia. Podobný je taxón praoniskotvaré B  (Palaeonisciformes B) – pozri dole v systéme.

Slovenské názvy 
Slovenské názvy taxónu Chondrostei (v jeho rôznych významoch) sú: chrupkokostnaté (ryby), chrupkatokostnaté (ryby), chrupkato-kostnaté (ryby), chrupkovité ryby [týmto názvom sa dnes alternatívne označujú drsnokožceBURNIE, D. Zviera. Bratislava: Ikar. 2002. S. 460] (resp. to isté v staršej jazykovej podobe: chrup(k)avkovité ryby – porov. nižšie), chrupavčité (ryby), staršie: chondrostey.

Starší názov špecificky pre (asi) Chondrostei A/B je prvokostnaté ryby [novšie sa názvom prvokostnaté ryby označuje taxón Holostei] a staršie názvy pre Chondrostei B sú jesetry a heterocerkové ganoidy.

Z hľadiska slovenského názvu s vyššie uvedenými názvami úzko súvisí názov historického taxónu Chondrostei G (=Chondrocanthi, Chondropterygii). Tento taxón, čiže Chondrostei vrátane drsnokožcov a pod., sa totiž po slovensky volal chrupkové ryby, (ryby) chrup(k)avkovité (t.j. v novšej jazykovej podobe chrupkovité ryby),  (ryby) chrupľovité alebo chrumkovité ryby

Taxón Chondrostei A vrátane Cladistia (=Chondrostei B + Subholostei + Holostei) je známejší pod už spomínaným názvom Ganoidei (=Ganoidea, Ganoida), ktorému zodpovedajú slovenské názvy: ganoidné ryby, ganoidy, sklenošupinaté ryby, ryby sklenošupinaté; opisné názvy tohto taxónu sú: rané lúčoplutvovce či starobylé ryby.

Znaky 
Znaky chrupkokostnatných (Chondrostei) B/C:
 Nemajú interoperkulum
 Väčšinou majú prieduch
 Čeľuste sú zavesené veľmi zvláštnym spôsobom

Ďalšie znaky u chrupkokostnatých (Chondrostei) D/E:
 Recentné druhy majú chrupavkovitú kostru.
 Chvostová plutva je heterocerkná.
 Množstvo šupín je malé.

Inak ale ide o zoskupenie pomerne rôznorodých skupín rýb.

Systematika

Základný systém 
Systém taxónu Chondrostei je dlhodobo veľmi sporný. Nasleduje systematika prevažne podľa Giles et al. 2017, Nelson 2016 (a 2006) a Van der Laan 2016. (Vysvetlivky: Znak "/" oddeľuje úplné synonymá. Znaky A, B, C... pomocne označujú rôzne významy toho istého názvu.):

vývojový stupeň [podtrieda/infratrieda/nadrad] chrupkokostnaté B (Chondrostei B) (=Chondrosteoidea/Palaeopterygii/) / zriedkavo: praoniskotvaré A [slov. synonymá pozri nižšie] (Palaeonisciformes A/Palaeoniscida A)/ staršie: Podopterygia A/Acipenseroidei A [Poznámky: 1. chrupkokostnaté A (Chondrostei A)  = Chondrostei B + Subholostei + Holostei; 2. praoniskotvaré B (Palaeonisciformes B/Palaeoniscida B/Palaeoniscoidea A) = Chondrostei B bez Cladistia a bez Chondrostei E] 
 viaceré rody incertae sedis, najmä: ?†Anaglyphys, †Ameghinichthys, †Atracauda, †Diplospondichthys, †Ducanichthys, †Elpisopholis, †Fubarichthys, †Frederichthyes, †Gardineria, †Guaymayenia, ?†Isodus, ?†Schizospondylus, †Yogoniscus
 rod †Meemannia
 rad †šupinoplutvovcotvaré (Cheirolepidiformes) – V minulosti  bol zaraďovaný ako súčasť radu Palaeonisciformes D.
 čeľaď †Cheirolepididae
 čeľaď †Karaunguriidae
 čeľaď †Acropholidae – Alternatívne je zaraďovaná do radu Elonychthyiformes.
vývojový stupeň [podtrieda/infratrieda/nadrad] chrupkokostnaté C (Chondrostei C):
 [rad] †praoniskotvaré C [slov. synonymá pozri nižšie] (Palaeonisciformes C/Palaeoniscida C) – Toto je parafyletický taxón.
rad †praoniskotvaré (= praonisky/paleoniskotvaré/paleonisky ) D (Palaeonisciformes D D/Palaeoniscida D)/ podrad Palaeoniscoidea B/ čeľaď Palaeoniscidae A – Toto je parafyletický taxón.
 čeľaď †Rhabdolepididae – Zahŕňa aj †Osorioichthyidae a †Willomorichthyidae, pričom Willomorichthyidae zahŕňa aj †Tienshaniscidae. Willomorichthyridae sa alternatívne zaraďuje do Rhadinichthyiformes alebo do Ptycholepiformes.
 čeľaď †Stegotrachelidae – Zahŕňa aj †Tegeolepidae a prípadne rod †Woodichthys. Alternatívne sa zaraďuje ako bazálne Actinopteri.
 rod †Gogosardina
 rod †Raynerius
 čeľaď †Moythomasiidae – Zahŕňa aj †Howqualepididae a †Mimiidae.
 rod †Mansfieldiscus
 rod †Kansasiella
 rod †Luederia
 rod †Oxypteriscus
 rod †Illiniichthys
 rod †Nozamichthys
 čeľaď †Brazilichthyidae
 čeľaď †Achaeomaenidae 
 čeľaď †Centrolepidae
 čeľaď †Coccolepidae/Coccocephalichthyidae
 čeľaď †Kentuckiidae
 čeľaď †Carbovelidae
 čeľaď †Canobiidae
 čeľaď †Pygopteridae
 čeľaď †Cryphiolepidae
 čeľaď †Holuriidae
 čeľaď †Cornuboniscidae
 čeľaď †Trissolepididae (staršie: rad † Gymnonisciformes) – Zahŕňa aj †Sceletophoridae.
 čeľaď †Commentryidae – Niekedy sa zaraďuje ako súčasť čeľade † Igornichthyidae.
 čeľaď †Atherstoniidae – Zahŕňa aj bývalé rody †Broometta a †Hypterus.
 rod †Pteroniscus
 čeľaď †Uighuroniscidae
 čeľaď †Urosthenidae
 čeľaď †Lawniidae
 čeľaď †Dicellopygidae
 čeľaď †Palaeoniscidae B
 čeľaď †Boreolepididae
 čeľaď †Siyuchthyidae
 čeľaď †Gyrolepidotidae – Zahŕňa aj rod †Palaeobergia.
rad †Elonichthyiformes 
 čeľaď †Acrolepidae (Acrolepididae) – Zahŕňa aj rod †Challaia.
 čeľaď †Eigiliidae
 čeľaď †Elonichthyidae
 čeľaď †Gonatodidae
 čeľaď †Varialepididae
rad †Paramblypteriformes 
 čeľaď †Amblypteridae/Paramblypteridae
rad †Eurynotoidiformes 
 čeľaď †Eurynotoidiidae
rad †Asarotiformes
 čeľaď †Asarotidae
rad †Rhadinichthyiformes 
 rod †Kalops
 čeľaď †Rhadinichthyidae
 čeľaď †Cosmoptychiidae/Cosmoptygiidae – Alternatívne sa zaraďuje do radu Cheirolepiformes.
 rod †Beagiacus
 čeľaď †Aesopichthyidae
rad †Dorypteriformes/Dorypterida (= podrad †Dorypteroidei) – Alternatívne sa zaraďuje ako súčasť radu Bobasatraniiformes a u Bentona je zaradený v jednom nepomenovanom taxóne spolu s Amphicentridae a Redfieldiidae.
 čeľaď †Dorypteridae
 rad †vráskošupinovcotvaré (Ptycholepiformes) - Niektoré rody z tohto radu sú niekedy zaraďované ako súčasť radu Palaeonisciformes C.
 čeľaď †Ptycholepididae - vrátane Boreosemidae
 čeľaď †Chungkingichthyidae
 čeľaď †Dwykiidae
 čeľaď †Strepheoschemidae
 rad †veľkozubcotvaré (Phanerorhynchiformes/Phanerorhynchida) – Alternatívne sa zaraďuje ako súčasť radu Palaeonisciformes C.
 čeľaď †Phanerorhynchidae
 rad †Paphosisciformes
 čeľaď †Paphosiscidae
 rad †Discordichthyiformes – Alternatívne sa zaraďuje ako súčasť radu Palaeonosciformes C.
 čeľaď †Discordichthyidae
rad †Eurynotiformes/Amphicentriformes
 čeľaď †Amphicentridae – Zahŕňa aj rody †Mesolepis, †Paramesolepis a †Wardichthys, alternatívne zaraďované do čeľade Platysomidae. U Bentona je čeľaď Amphicentridae zaradená v jednom nepomenovanom taxóne spolu s Dorypteriidae a Redfieldiidae.
 čeľaď †Styracopteridae (Sctyracopteridae) – Zahŕňa aj †Whiteichthyidae. Alternatívne sa zaraďuje do radu Palaeonisciformes D alebo do radu Redfieldiiformes.
rad †Aeduelliformes  - Alternatívne sa zaraďuje ako súčasť radu Palaeonosciformes C.
 čeľaď †Aeduellidae
 rad †Haplolepiformes/Haplolepida – Alternatívne sa zaraďuje ako súčasť radu Aeduelliformes alebo radu Redfieldiiformes a staršie do radu Perleidiformes.
 čeľaď †Haplolepidae – Zahŕňa aj †Teleopterinidae.
 rad †jašterorybovcotvaré (Saurichthyiformes/Belonorhynchii/Belonorchynchoidea) – Staršie sa zaraďoval do Chondrostei D.
čeľaď †Yelangichthyidae
 čeľaď †Saurichthyidae
rad †Scanilepiformes – Toto je parafyletický taxón. Niekedy sa zaraďuje ako súčasť taxónu Cladistia/Polypteriformes, čiže ako bazálne Cladistia (alebo naopak: Cladistia sa zaraďuje ako súčasť taxónu Scanilepiformes). Staršie bol alternatívne zaraďovaný ako súčasť Palaeonosciformes C alebo do Neopterygii.
rod †Fukangichthys
rod †Beishanichthys
rod †Tanaocrossus
 čeľaď †Evenkiidae
 čeľaď †Scanilepidae
podtrieda [infratrieda] Cladistia/Brachiopterygii/Polypterei (staršie: podrad Polypterini) - Niekedy sa zaraďuje ako súčasť radu Scanilepiformes (alebo naopak: Scanilepiformes sa zaraďuje ako súčasť taxónu Cladistia/Polypteriformes). Do začiatku 21. storočia bol tento taxón zaraďovaný v systéme oveľa vyššie (väčšinou konkrétne zhruba hneď za taxónom Cheirolepidiformes) a občas sa zaraďuje do taxónu násadcoplutvovce.
rad plutváňotvaré/bichirotvaré (Polypteriformes)  – Toto je jediný rad podtriedy Cladistia. 
...
 rad †Birgeriiformes – Alternatívne (staršie) sa zaraďuje ako súčasť Palaeonosciformes C alebo do Chondrostei D alebo ako súčasť radu Saurichthyiformes.
 čeľaď †Birgeriidae
 čeľaď †Brachydegmidae – Alternatívne sa zaraďuje do radu Platysomiformes alebo do radu Pholidopleuriformes.
 rad †Platysomiformes - Alternatívne sa zaraďuje ako súčasť Palaeonisciformes C (podrad †Platysomoidei).
 niekoľko rodov incertae sedis, napr. rody †Belichthys, †Lawrenciella, †Leighiscus, †Muensetrichthys, †Myriolepis
 čeľaď †Chirodontidae
 čeľaď †Platysomidae
 podtrieda [infratrieda/nadoddelenie/nadrad] chrupkokostnaté E (Chondrostei E)/ staršie: čeľaď Sturionidae   [Poznámky: 1. chrupkokostnaté D (Chondrostei D/Podopterygia B)= Chondrostei E + Birgeriiformes alebo/a + Saurichthyiformes; 2. chrupkokostnaté F (Chondrostei F/Glaniostomi)= Chondrostei E bez Polyodontidae]
 rad jeseterotvaré/jesetery A (Acipenseriformes A/Acipenseroidea A)/ staršie: jeseterovité ryby /ryby jesetrovité– Toto je jediný rad taxónu Chondrostei E. [Poznámka: Acipenseriformes B = Chondrostei D]
rod † Eochondrosteus
 podrad †Chondrosteoidei (= rad †Chondrosteiformes)
 čeľaď †Errolichthyidae – Alternatívne sa zaraďuje vedľa rodu Eochondrosteus.
 čeľaď †Chondrosteidae 
 oddelenie Acipenseristomi/podrad Acipenseroidei B/nadčeľaď Acipenseroidea B (=rad jeseterotvaré/jesetery C (Acipenseriformes C))
 podrad Peipiaosteoidei/Peipiaosteiformes
 čeľaď †Peipiaosteidae
 podrad Acipenseroidei C
 čeľaď jeseterovité (Acipenseridae) 
 čeľaď veslonosovité (Polyodontidae/staršie: Spatularidae) (v minulosti: (pod)rad Polyodontiformes/Selachostomi/Gymnoganoidea)
 rad †diablotvaré (Tarrasiiformes/Tarrassiida) – Alternatívne sa zaraďuje ako súčasť radu Redfieldiiformes alebo všeobecne ako bazálne Neopterygii.
 čeľaď †Tarrasiidae
 rad †Guildayichthyiformes– Alternatívne sa zaraďuje do Cladistia alebo ako bazálne Neopterygii.
 čeľaď †Guildayichthyidae – Zahŕňa aj rod †Discoserra
rad †Bobasatraniiformes – Zahŕňa aj sporný rod †Haywardia a rod †Ebenaqua. Alternatívne sa zaraďuje ako súčasť radu Palaeonisciformes C alebo radu Platysomiformes (Platysomoidei).
 čeľaď †Bobasatraniidae
( pravé ryby (Neopterygii/Pan-Neopterygii) – Vývojovo taxón Neopterygii (=Holostei + Teleostei + niekedy aj Subholostei) patrí sem, ale tradične sa zaraďuje oddelene, čiže mimo taxónu Chondrostei )

Actinopteri
V mnohých systémoch sa vyskytuje taxón Actinopteri. Tento býva dnes vymedzený dvoma spôsobmi:
- Taxón Actinopteri v širšom zmysle (iný názov: Pan-Actinopteri) zahŕňa všetky taxóny, ktoré v systéme taxónu Actinopterygii nasledujú za (čiže sú napísané pod) taxónom Cladistia, inými slovami: zahŕňa všetky taxóny, ktoré v systéme taxónu Chondrostei B nasledujú za taxónom Cladistia, plus taxón Neopterygii. Táto definícia platí bez ohľadu na to, kde presne je taxón Cladistia u toho-ktorého autora v systéme umiestnený. To znamená, že konkrétne vo vyššie uvedenom systéme sa taxón Actinopteri v širšom zmysle začína taxónom †Birgeriiformes a končí sa taxónom Neopterygii (oboje vrátane). Naopak, v starších systémoch, v ktorých bol taxón Cladistia umiestnený oveľa vyššie než dnes, zahŕňal taxón Actinopteri v širšom zmysle najčastejšie to, čo je hore označené ako Chondrostei C plus Neopterygii mínus Cladistia. 
-Taxón Actinopteri v užšom zmysle (=korunové Actinopteri) zahŕňa taxón Chondrostei E (resp. v starších systémoch Chondrostei D) plus všetky taxóny, ktoré v systéme nasledujú za (čiže sú napísané pod) ním, vrátane Neopterygii. V tých novších systémoch, v ktorých sa rad Platysomiformes považuje za sesterský taxón taxónu Chondrostei E, Actinopteri v užšom zmysle zahŕňa aj rad Platysomiformes.

V minulosti sa názov Actinopteri používal ako synonymum dnešného názvu Actinopterygii.

Subholostei 
Niekedy, najmä staršie, sa do Chondrostei B/C zaraďujú aj nasledujúce taxóny, ktoré sú často spolu označované ako Subholostei (sub-Holostei) a dnes sa často zaraďujú do taxónu Neopterygii:
 rad †šupinorebrovcotvaré (Pholidopleuriformes):
rod †Gracilignathichthys
čeľaď †Pholidopleuridae
rad † Redfieldiiformes (staršie: Brookvaliiformes/Catopteriformes):
čeľaď †Redfieldiidae (staršie: Catopteridae, Dictyopygidae; vrátane †Brookvaliidae) – Alternatívne sa zaraďovala ako jediná čeľaď podradu †Redfieldioidei z radu Palaeonisciformes D alebo niekde vyššie v rámci Chondrostei B (u Bentona 2004/2005 bola zaradená v jednej skupine spolu s Amphicentridae a Dorapteriidae).
čeľaď †Igornichthyidae – V minulosti sa zaraďovala do radu Aeduelliformes. 
rad † Platysiagiformes - Často sa alternatívne zaraďoval buď ako súčasť radu Peltopleuriformes alebo ako súčasť čeľade Perleidiformes. 
čeľaď †Platysiagidae
 rad †Polzbergiiformes –Často sa alternatívne zaraďoval buď ako súčasť radu Peltopleuriformes alebo ako súčasť čeľade Perleidiformes. 
čeľaď †Polzbergiidae
 rad †perleidotvaré (Perleidiformes):
čeľaď †Gabanellidae
čeľaď †Perleididae A/Colobodontidae A ( = Perleididae B + Colobodontidae B)
čeľaď †Cleithrolepididae – Niekedy sa zaraďuje do radu Polzbergiiformes.
čeľaď †Hydropessidae -  Niekedy sa zaraďuje ako súčasť čeľade Cleithrolepididae.
rad †Cephaloxeniformes - Zahŕňa len čeľaď †Cephaloxenidae. Často sa alternatívne zaraďuje ako súčasť radu Perleidiformes alebo občas ako súčasť radu Peltopleuriformes.
rad †Louwoichthyiformes:
čeľaď †Peltoperleidae – Staršie sa zaraďuje do čeľade Perleidae A.
čeľaď †Louwoichthyidae – Staršie sa zaraďuje ako súčasť čeľade Perleidae A v rámci Perleidiformes.
čeľaď †Pseudobeaconiidae – Staršie sa zaraďuje do radu Perleidiformes.
 rad †lugánotvaré (Luganoiiformes) – Alternatívne sa zaraďuje do Perleidiformes (buď ako samostatné nižšie uvedené 3 [z toho najmä posledné 2] čeľade v rámci Perleidiformes alebo ako súčasť čeľade Perleididae).
čeľaď †Luganoiidae
čeľaď †Aetheodontidae (staršie: rad † Aetheodontiformes)
čeľaď †Fuyuanperleididae 
 rad †Peltopleuriformes:
čeľaď †Peltopleuridae
čeľaď †Thoracopteridae- Alternatívne sa zaraďuje do Luganoiiformes.
čeľaď †Wushaichthyidae - Do roku 2022 bola súčasťou čeľade Thoracopteridae.
čeľad †Habroichtyidae – Alternatívne sa zaraďuje do radu Luganoiiformes alebo ako bazálne korunové Neopterygii.
čeľaď †Venusichthyidae – Alternatívne sa zaraďuje ako bazálne korunové Neopterygii alebo ako súčasť čeľade Peltopleuridae (keďže rod Venusichthys je podľa niektorých názorov synonymom rodu Placopleurus  zaraďovaného do Peltopleuridae).

Zdroje kapitoly Systematika:NELSON, Joseph S. et al.: Fishes of the Worlds. 4th edition. Hoboken: John Wiley & Sons, 2006. ISBN 9780471250319.  BENTON, M. J. Vertebrate palaeontology. Fourth edition, 2015 ISBN 978-1-118-40755-4. S. 391 a AppendixVan der Laan R. Family-group names of fossil fishes. European Journal of Taxonomy 466: 1–167. 2018 Mikko's Phylogeny Archive  , , ,   (prístup 19.6.2023; vznik stránok cca 2003-2019)MATOUŠEK, Branislav; TRNKA, A. Prehľad systému chordátov. Acta Facultatis paedagogicae Universitatis Tyrnaviensis : Series B - rerum naturalium (Trnava: Trnavská univerzita), 1997, čís. 1, s. 41-54. ISBN 80-88774-29-2.XU, G.-H., & GAO, K.-Q. (2011). A new scanilepiform from the Lower Triassic of northern Gansu Province, China, and phylogenetic relationships of non-teleostean Actinopterygii. Zoological Journal of the Linnean Society, 161(3), 595–612. (najmä Fig. 7) 5.1BERG, L. S. Classification Of Fishes Both Recent And Fossil. 1947. . S. 88-96, 159 a nasl.SIEMIRADZKI, J. PODRĘCZNIK PALEONTOLOGJI DO UŻYTKU SZKÓŁ AKADEMICKICH - CZĘŚĆ I – PALEOZOOLOGJA Z 36 TABLICAMI. 1925. S. 264 a 269 a nasl. COATES, M. I. Actinopterygians from the Namurian of Bearsden, Scotland, with comments on early actinopterygian neurocrania, Zoological Journal of the Linnean Society, Volume 122, Issue 1-2, January 1998, Pages 27–59, https://doi.org/10.1111/j.1096-3642.1998.tb02524.xBoettger, Caesar R. Die Stämme des Tierreichs in ihrer systematischen Gliederung. Abhandlungen der Braunschweigischen Wissenschaftlichen Gesellschaft Band 4, 1952, S. 238-300

Zdroje 

Lúčoplutvovce